VEZETÉKJOGI MEGÁLLAPODÁS

amely létrejött egyrészről

**Sülysáp Város Önkormányzata**

**Székhely: 2241 Sülysáp Szent István tér 1.**

**Statisztikai számjel: 15730662-8411-321-1 ; Adószám: 15730662-2-13**

**képviseli: Horinka László polgármester**

**mint kötelezett, a továbbiakban: Kötelezett 1**

másrészről

**ENDA TRANS Teherfuvarozó Betéti Társaság**

**Székhely: 2241 Sülysáp, Kossuth tér 4.**

**Cégjegyzékszám: 13-06-059950**

**Statisztikai számjel: 22392428-4941-117-13; Adószám: 22392428-2-13**

**képviseli: Mozolai Judit ügyvezető**

**mint kötelezett, a továbbiakban: Kötelezett 2**

**Kötelezett 1 és Kötelezett 2 együtt: Kötelezettek**

harmadrészről az

**NKM Földgázhálózati Kft.**

**Székhely:1081 Budapest,II. János Pál pápa tér 20.**

**Cégjegyzékszám: 01-09-878954**

**Statisztikai számjel: 13899893-3522-113-01; Adószám: 13899893-2-44**

**képviseli:: Marusinszky Nándor hálózati osztályvezető**

**Bojtor Zoltán Ernő hálózatnyilvántartási szakterület vezető**

**mint földgázelosztói engedélyes, a vezetékjog jogosultja, a továbbiakban: Igénybevevő**

között az alulírott helyen és napon az alábbi feltételek szerint:

**1. A Megállapodás tárgya**

* 1. Az ingatlan-nyilvántartás adatai szerint Kötelezett 1 egészhez viszonyított 4/54, 2/54 és 48/54 arányú, azaz kizárólagos **tulajdonát képezi a Nagykátai** Járási Hivatal Földhivatali Osztályánál vezetett ingatlan-nyilvántartásban Sülysáp 0406/34 hrsz **alatt** **felvett**, természetben a 2241 Sülysáp, Ipar u. 6. szám alatt található kivett ipartelep megnevezésű 1943 m2 területű **külterületi ingatlan ( a továbbiakban: Ingatlan)** azzal, hogy az Ingatlan tulajdoni lapjának III. részére Kötelezett 2 javára tulajdonjog fenntartással történő eladás ténye került feljegyzésre.

Az ingatlan-nyilvántartásról szóló 1997. évi CXLI. törvény végrehajtásáról szóló 109/1999. (XII. 29.) FVM rendelet 32. § (2) bekezdése értelmében a tulajdonjog fenntartással történt eladás tényének feljegyzése esetén a feljegyzés hatálya azonos a szerződésen alapuló elidegenítési és terhelési tilalomra vonatkozó feljegyzés hatályával, mely körülményre tekintettel a vezetékjog alapításához a Kötelezett 2 hozzájárulása is szükséges.

1.2. A Felek megállapodnak abban, hogy az N+F Kft. (tervező: Szödényi Csaba) által készített T-07/19 tervszámú tervdokumentáció, továbbá **a jelen megállapodás 1. számú mellékletét képező** Pátkai Balázs földmérő által készített a földhivatal által 334/2019. szám alatti földhivatali eljárásban 2019. 05. 13. napján záradékolt 05-05/2019. munkaszámú és 2-337/2019 adatszolgáltatási iktatószámú vázrajz és terület kimutatás szerinti **dn 90 PE** középnyomású gázelosztóvezeték és a hozzá tartozó szerelvények **(továbbiakban együtt: Létesítmény)** és annak 2-2 m széles biztonsági övezetével terhelni kívánt **25 m2** területű ingatlanrész **(a továbbiakban: Terhelt Terület)** tekintetében, a Létesítmény elhelyezésére és üzemeltetésére és annak 2-2 m széles biztonsági övezetére vonatkozóan egymással vezetékjogi megállapodást kötnek.

**2. A Vezetékjog alapítása**

A Kötelezettek és az Igénybevevő a bányászatról szóló 1993. évi XLVIII. törvény (a továbbiakban: Btv.) 38/C. § (3) bekezdésére tekintettel a jelen Megállapodással **a Létesítmény elhelyezésére és üzemeltetésére** és annak **2-2 m** széles **biztonsági övezetére vonatkozóan, a** **Terhelt Területre vezetékjogot alapítanak, melynek jogosultja az Igénybevevő.**

A Felek rögzítik, hogy a jelen Megállapodásban szereplő **biztonsági övezet** **a jelen Megállapodás 1. sz. mellékletét képező** változási vázrajz és terület kimutatás alapján **került meghatározásra** (Munkaszám: 05-05/2019 Adatszolgáltatási Iktatószám 2-337/2019.

A Kötelezettek feltétlenül és visszavonhatatlanul kijelentik, hogy az Ingatlanon **a vezetékjogot ingyenesen alapítják** a vezetékjog biztosításáért az Igénybevevőtől **kártalanítást, vagy egyéb ellenszolgáltatást nem igényelnek.**

**Az Igénybevevő kötelezettséget vállal arra,** hogy amennyiben a Létesítmény megépítésével összefüggésben az Ingatlanon zöldkár, taposási kár, vagy egyéb kár (továbbiakban: Kár) keletkezik, azt a Ptk. szabályai szerint kártérítés jogcímén megtéríti, vagy a kivitelezővel megtérítteti a Kötelezettek részére.

**3. Nyilatkozat vezetékjog ingatlan-nyilvántartásba történő bejegyzésére**

**Kötelezettek** jelen Megállapodás aláírásával **feltétlen, kifejezett és visszavonhatatlan hozzájárulásukat (bejegyzési engedélyüket) adják ahhoz,** **hogy a vezetékjog** **a 3.1 pontban körülírt Ingatlannak** a Létesítménnyel és annak 2-2 m széles biztonsági övezetével érintett területére, azaz - a jelen megállapodás elválaszthatatlan 1.sz. mellékletét képező, a Pátkai Balázs földmérő által készített a földhivatal által a 334/2019 szám alatti földhivatali eljárásban 2019.05.13. napján záradékolt, 05-05/2019 munkaszámú és 2-337/2019 adatszolgáltatási iktatószámú vázrajz és terület kimutatás szerinti elhelyezkedésű - **25 m2 területű részére** **az Igénybevevő javára az ingatlan-nyilvántartásba bejegyzésre kerüljön.**

**4. Egyéb hozzájáruló nyilatkozat**

**Kötelezettek** jelen Megállapodás aláírásával **feltétlen, kifejezett és visszavonhatatlan hozzájárulásukat adják ahhoz,** hogy a Létesítmény kivitelezése érdekében az Igénybevevő a Terhelt Területet használatba vegye, azon az illetékes Földhivatal által záradékolt vázrajzban jelölt nyomvonalon az Igénybevevő a szükséges hatósági engedélyek, illetőleg egyéb nyilatkozatok és hozzájárulások birtokában a Létesítményt elhelyezze, majd annak üzembe helyezését követően - a Létesítmény fennállásáig - üzemeltesse.

**5. Szavatosság**

**Kötelezettek szavatolnak azért**, hogy az Ingatlan legalább olyan mértékben per,- teher-, igény-, és szolgalommentes, hogy az Ingatlanon a Létesítmény elhelyezése, fenntartása, üzemeltetése és a vezetékjog ingatlan-nyilvántartásba történő bejegyzése nem ütközik semmi fajta akadályba.

**6. Felek jogai és kötelezettségei, nyilatkozatai**

6.1. **Kötelezettek feltétlenül és visszavonhatatlanul kijelentik,** hogy az Igénybevevő, valamint annak esetleges jogutóda(i) a Terhelt Területet a Létesítmény fennállásáig a jelen megállapodásban rögzítettek szerint használhatja(ák). Az Igénybevevő - az első igénybevételről szóló értesítést követően -, jogosult bármikor a Terhelt Területre lépni, valamint azon a Létesítményt elhelyezni és üzemeltetni, a Terhelt Területet a jelen megállapodás szerinti célnak megfelelően használni, a létesítéssel, üzemeltetéssel összefüggő tevékenységet végezni. **Kötelezettek tudomásul veszik**, hogy amennyiben az Ingatlan tulajdoni lapjának bármelyik részén jogosult/jogosultak van/vannak bejegyezve, jogilag jelentős tény illetve jogi jelleg került feljegyzésre, valamint a széljegyen kérelem/kérelmek található/találhatók, akkor az engedélyezési eljárás során, a jogosulttal/jogosultakkal és a kérelmezővel/kérelmezőkkel a szükséges egyeztetés lefolytatása a Kötelezettek kötelezettsége.

6.2. **Az Igénybevevő tudomásul veszi**, hogy a Létesítménnyel összefüggő minden tevékenységről a Terhelt Terület mindenkori tulajdonosát és/vagy jogszerű használóját – a jelen Megállapodás aláírásakor a Kötelezetteket - tájékoztatni köteles.

**Kötelezettek tudomásul veszik**, hogy az Igénybevevő a Terhelt Területen folyamatos ellenőrzéseket végezhet, jeleket helyezhet el, és szakmai feladatai elvégzése céljából a Kötelezettek szükségtelen zavarása nélkül oda beléphet. Ennek megfelelően a jelen Megállapodás alapján az Igénybevevő a Terhelt Területet (a változási vázrajzon meghatározott helyen) a Kötelezettek további engedélye nélkül – a munkához szükséges mértékben – igénybe veheti anélkül, hogy ezen magatartása birtokháborításnak minősülne. Az Igénybevevő a Kötelezettek részére történő előzetes bejelentés nélkül is elvégezheti hiba- és kárelhárítási munkáit.

6.3. **Az Igénybevevő köteles** az ellenőrzés, hibaelhárítás, stb. során az Ingatlanon lévő esetleges növényzetet, építményeket kímélni, az ezeket érintő munkálatokat – a közvetlen veszély elhárítását kivéve – előzetesen, **15 nappal** a munkálatok megkezdése előtt **bejelenteni a Kötelezettek részére,** és/vagy a Terhelt Terület mindenkori jogszerű használójának azzal, hogy a Kötelezettek a használó személyében bekövetkezett változásról 5 napon belül kötelesek értesíteni az Igénybevevőt.

6.4. **Kötelezettek tudomásul veszik,** hogy az Igénybevevő a Létesítményt karbantarthatja, kijavíthatja, átalakíthatja és eltávolíthatja, a vezeték mentén lévő, a biztonsági övezetet sértő növényzetet fákat, bokrokat, azok ágait, gyökereit eltávolíthatja és erre tekintettel az Ingatlanra beléphet a jelen Megállapodásban foglaltakat figyelembe véve és maradéktalanul betartva.

6.5. **Az Igénybevevő tájékoztatja a Kötelezetteket,** hogy a Megállapodás aláírásakor a Létesítmény vonatkozásában illetőleg annak mindkét oldalán a 2-2 m széles biztonsági övezeten belül betartandó tilalmakat és korlátozásokat a Bt. 32. § (3) bekezdése, és a Bt. végrehajtásáról szóló 203/1998. (XII. 19.) Korm. rendelet (a továbbiakban: Bt. Vhr.) 19/A. § (2) és (3) bekezdése, valamint a 21/2018. (IX.27.) ITM rendelettel kiadott Gázelosztó Vezetékek Biztonsági Szabályzata IV. Fejezetének 1.2. és 3. pontja határozza meg.

**A Szerződő Felek kijelentik,** hogy a Létesítmény biztonsági övezetében érvényesülő, a jelen Megállapodásban felsorolt, valamint az egyéb jogszabályok szerinti biztonsági előírásokat, tilalmakat és korlátozásokat **ismerik és vállalják, hogy** az érintett Ingatlan használata, hasznosítása során, azokat betartják, illetve betartatják, valamint azok érvényre juttatását nem akadályozzák.

6.6. **Az Igénybevevő köteles** az Ingatlan jelen Megállapodás szerinti első igénybevétele előtt az érdekében eljáró személyekről előzetesen tájékoztatást adni a Kötelezettek részére.

**Az Igénybevevő köteles** az Ingatlan jelen Megállapodás szerinti első igénybe vétele megkezdését a Kötelezetteknek - a kárenyhítési kötelezettségének teljesítése végett, továbbá a munkavégzés idejére a korlátozások betartására történő felkészüléshez szükséges idő biztosítása érdekében- bejelenteni.

**Az Igénybevevő köteles** a Létesítmény megváltoztatásához, rekonstrukciójához, tartozékok, lecsatlakozások építéséhez az Ingatlan mindenkori tulajdonosától engedélyt kérni.

**Az Igénybevevő köteles** a Létesítmény elbontását, megsemmisülését bejelenteni az Ingatlan mindenkori tulajdonosának.

6.7. **Felek rögzítik,** hogy a földgázellátásról szóló 2008.évi XL törvény rendelkezéseinek végrehajtásáról szóló 19/2009 (I.30.) Kormány rendelet 1. sz. mellékletének 3.7. pontjára tekintettel a megépült **elosztóvezeték az Igénybevevő tulajdonába kerül.**

6.8. **A Kötelezettek kötelesek** az Ingatlannal kapcsolatos - a Létesítmény építésével, valamint üzemeltetésével összefüggő – tilalmakat és korlátozásokat betartani és az Igénybevevő Létesítménnyel kapcsolatos kivitelezési és üzemeltetési tevékenységét tűrni.

**Kötelezettek kötelesek** az Ingatlan esetleges használóját - amennyiben az Ingatlan időközben értékesítésre kerülne, annak új tulajdonosát/ait - a jelen Megállapodásról, valamint annak tartalmáról tájékoztatni.

6.9. **A Felek kötelesek együttműködni** egymással annak érdekében, hogy a másik fél a jogait és kötelezettségeit teljesíthesse.

6.10. Az Ingatlanon végzett munkálatok megvalósításához szükséges hatósági és egyéb engedélyek beszerzése és az abban foglaltak maradéktalan **betartása az Igénybevevő illetve az általa megbízott kivitelező kötelezettsége.** A Kötelezettek és az Igénybevevő kötelezettséget vállalnak a tűz-, munka- és balesetvédelmi szabályok betartására.

**7. Egyéb rendelkezések**

7.1. **Kötelezett 1 kijelenti**, hogy a **belföldi magyar önkormányzat** és a jelen megállapodás megkötésénél eljáró képviselője teljes hatályú aláírási jogosultsággal és a jelen megállapodás megkötésére, és a megállapodás valamint mellékletének aláírására a **………………. számú Képviselő-testületi határozat alapján,** felhatalmazással rendelkezik.

**Kötelezett 2 kijelenti**, hogy a Budapest Környéki Törvényszék mint Cégbíróság által nyilvántartott, jogerősen bejegyzett **belföldi magyar gazdasági társaság,** cégjegyzésre jogosult képviselője a Vezetékjogi Megállapodás megkötésére és a Megállapodás valamint mellékletének aláírására felhatalmazással rendelkezik.

7.2. **Az Igénybevevő kijelenti**, hogy a Fővárosi Törvényszék mint Cégbíróság által nyilvántartott, jogerősen bejegyzett **belföldi magyar gazdasági társaság,** cégjegyzésre jogosult képviselői a Vezetékjogi Megállapodás megkötésére és a Megállapodás valamint mellékletének aláírására felhatalmazással rendelkeznek.

7.3. **Jelen Megállapodás a Felek általi aláírás napján jön létre azzal,** hogy amennyiben a Felek nem ugyanabban az időpontban írják alá a Megállapodást, úgy a Megállapodás létrejöttének a napja az a nap, amikor a Megállapodást az utóbb aláíró fél aláírja.

7.4.A jelen Megállapodás bármely **módosítása,** kiegészítése csak írásban, valamennyi Fél aláírásával érvényes.

7.5.Felek rögzítik, hogy az ingatlan-nyilvántartásról szóló 1997. évi CXLI. törvény 32. § (3) bekezdésére tekintettel a jelen okirat ügyvéd vagy jogtanácsos általi ellenjegyzésére, illetve a 32. § (2) bekezdés e) pontja értelmében a jelen okirat tanúk jelenlétében történő megkötésére nincs szükség**.**

7.6.Felek megállapodnak abban, hogy jelen megállapodásnak az illetékes Földhivatalhoz történő benyújtása Igénybevevő kötelezettsége. Felek erre tekintettel a jelen megállapodás aláírásával meghatalmazzák az Igénybevevő jogtanácsosát, dr. Kovács Krisztina kamarai jogtanácsost (munkavégzés szokásos helye: 1081 Budapest, II. János Pál pápa tér 20., KASZ: 36074442), hogy a vezetékjog ingatlan-nyilvántartásba történő bejegyzése iránti eljárásban az illetékes Földhivatal előtt eljárjon, és a Feleket az eljárásban teljes körűen képviselje. A Meghatalmazott a jelen szerződésre vezetett nyilatkozatával a meghatalmazást elfogadja.

7.7.Felek rögzítik, hogy amennyiben jelen Megállapodás bármelyik rendelkezése **érvénytelen,** vagy utóbb azzá válik, úgy az a Megállapodás többi rendelkezésének érvényességét nem érinti, azok továbbra is érvényben maradnak.

7.8.Jelen Megállapodásban nem szabályozott kérdésekben a Btv., Btv. Vhr., Ptk. valamit az egyéb vonatkozó jogszabályok mindenkor hatályos rendelkezései az **irányadók.**

7.9.Jelen 5 (öt) eredeti, egymással tartalmilag és formailag mindenben megegyező példányban készült, melyet Felek elolvastak, értelmeztek, és mint akaratukkal mindenben megegyezőt, jóváhagyólag írják alá.

7.10.Jelen Megállapodásból 2 (kettő) példány a földhivatalhoz kerül benyújtásra, 1-1 (egy-egy) példány a Kötelezetteket, 1 (egy) példány az Igénybevevőt illeti meg.

**Mellékletek:**

1. **számú melléklet**: változási vázrajz
2. **számú mellékelt** terület kimutatás

|  |  |  |
| --- | --- | --- |
| Sülysáp, 2019. ……………… | Sülysáp, 2019. ……………… | Budapest, 2019. ………… |

A 7.6. pontban adott meghatalmazást elfogadom.

Budapest, 2019…………..hó………nap

dr. Kovács Krisztina

kamarai jogtanácsost

-